The Conqueror (cinta de 1956)

:*Iste articlo ye sobre una cinta estausunidense de drama historico biografico epico estrenada en 1956; ta atros usos, se veiga *'The Conqueror** y **The Conqueror (cinta)***.

***The Conqueror*** (títol orichinal en [[Idioma anglés|anglés]], en [[Idioma aragonés|aragonés]] ***O conqueridor***, estrenada en [[Aragón]] con o títol en [[Idioma castellano|castellano]] d***'El conquistador de Mongolia***, en aragonés ***O conqueridor de Mongolia**'') ye una [[cinta]] de [[cine estausunidense]] de [[cine de drama]] [[Cine historico|historico]] [[Cine bografico|biografico]] [[Cine epico|epico]] estrenada l'anyo [[1956]], dirichida por [[Dick Powell]] seguntes un [[guión orichinal]] d'[[Oscar Millard]], con una [[banda sonora orichinal]] de [[Victor Young]], una [[dirección de fotografía]] de [[Joseph LaShelle]], una [[producción cinematografica]] de [[Howard Hughes]] y [[Dick Powell]] ta la [[productora cinematografica]] ''[[RKO Radio Pictures]]'' y un [[elenco]] d'o cual en fan parte, entre d'atros, os [[actor]]s [[John Wayne]], [[Susan Hayward]], [[Agnes Moorehead]], [[Pedro Armendáriz]], [[Thomas Gomez]], [[John Hoyt]], [[William Conrad]], [[Ted de Corsia]], [[Leslie Bradley]], [[Lee Van Cleef]], [[Peter Mamakos]], [[Leo Gordon]], [[Richard Loo]], [[Michael Wayne]] y [[Patrick Wayne]].

A cinta se centra en os primers anyos d'a vida adulta de ''[[Chinguis Khan]]'', cuan encara yera conoixiu como ''Timuchín''. Prencipia cuan un chefe [[tartaros (antiga tribu mongola)|tartaro]] mata a su pai y ''Timuchín'', ta vengar-se, rapta a la suya filla ''[[Börte]]'' cuan marchaba ta fer a suya [[voda]] y la converte en a suya muller a contravoluntat, emplegando la dote que levaba la mesacha ta regalar-la a un [[khan]] con qui ye aliau. Lo fetillero d'iste zaguero creye que ''Timuchín'' puet substituyir a lo khan, que ye débil y d'edat abanzada, y manipula la situación, pero ''Timuchín'' caye presonero d'os tartaros, que amás liberan a ''Börte''. Sinndembargo consigue la libertat y finalment l'amor de ''Börte'', y prencipia una serie de conquiestas, engrandindo los suyos exercitos con las succesivas tribus conquiestas.

A cinta s'ambienta en as actuals [[Mongolia]] y [[China]] a finals d'os [[anyos 1190]] y prencipios d'os [[anyos 1200]], y ls suyas escenas se filmoron en o [[desierto d'Escalanta]] y en [[Hurricane (Utah)|Hurricane]], [[Ivins]], [[St. George (Utah)|St. George]] y atros puestos en [[Utah]], amás d'en os ''[[RKO Studios]]'' en [[Los Angeles]] ([[California]]). O rodache en o desierto d'Escalante estió a la fin polemico, en haber recibiu muita radiación procedent de prebas de l'[[exercito estausunidense]] con [[Arma nucleyar|armas nucleyars]], cosa que pareixe estar dezaga d'una incidencia de [[cáncer]] muit superior a lo promeyo entre las personas que parteciporon en o rodache en ixe lugar.

== Elenco ==


== Se veiga tamién ==
* [[Cine en 1956]].
* [[Cintas de 1956]].

== Referencias ==


== Vinclos externos ==
*  [https://www.imdb.com/title/tt0049092/ ''The Conqueror''] en [[Internet Movie Database]].
*  [https://www.tcm.com/tcmdb/title/71427/enwp ''The Conqueror''] en [[TCM Movie]].
*  [https://catalog.afi.com/Catalog/moviedetails/51789 ''The Conqueror''] en l**American Film Institute Catalog* de l*'American Film Institute''.